Mythistoria romantica

Mythistoria romanticaAnglice romance novel; Francice roman sentimental et roman à l'eau de rose; Hispanice novela rosa; Theodisce Liebes- und Familienroman. est genus litterarium. Mythistoriae huius generis fictionis plerumque coniunctionem et amorem romanticum binorum hominum attendunt, ac "finem bonae spei, gratos animi affectus moventem" habere debent.Anglice: "emotionally satisfying and optimistic ending.". Sunt multa mythistoriarum romanticarum subgenera, inter quae sunt mythistoriae fantasticae, historicae, scientificae, et paranormales.

Nonnulli eruditi praecursores generis mythistoriarum romanticarum inveniunt in fictione litteraria saeculorum duodevicensimi et undevicensimi, praecipue Samuelis Richardson Pamela, or Virtue Rewarded ('Pamela, sive Virtus Remunerata'), mythistoria sentimentalis (1740), ac mythistoriae Ioannae Austen.Regis 2007. Austen vicissim Georgettam Heyer inspiravit, Britannicam fabularum amatoriarum historicarum tempore Austeniano conditarum fictionisque criminologicae auctorem. The Black Moth ('Heterocerum Atrum'), anno 1751 condita, prima mythistoria romantica Heyerana, 1921 edita est.

 Historia 
Pamela, or Virtue Rewarded, mythistoria sentimentalis Samuelis Richardson anno 1740 edita, est antiquus hodiernae romantiae amatoriae populo gratae praecursor. Pamela fuit prima mythistoria populo grata in procatione condita et ex conspectu viraginis narrata. Pamela, multarum sui temporis mythistoriarum dissimilis, exitum habuit fortunatum. Liber fuit unus ex primis libris optime venentibus, quinque editionibus per primos undecim menses post divulgationem impressis.Regis 2003:63, 64, 66. 

Ioanna Austen late habetur romanticum generum fictionem magnopere movisse, cuius mythistoria Superbia et Odium, anno 1813 edita, "optima mythistoria romantica umquam scripta" appellata est.Anglice: "the best romance novel ever written."Regis 2003:75. Aevo Victoriano ineunte, sorores Brontë, sicut Austen, fictionem litterariam scripserunt quae fictionem sequentem populo gratam movit. Jane Eyre ('Ioanna Eyre'), fabula amatoria litteraria Carolae Brontë anno 1847 edita, solitam viraginis orbatae personam introduxit; quae opus, proprietates ambarum mythistoriae gothicae et dramatis Elizabethani miscens, "mollitiem formae mythistoriarum romanticarum monstravit."Anglice: "demonstrate[d] the flexibility of the romance novel form."Regis 2003:85.

 Notae 

 Bibliographia 
 Luther, Jessica. 2013. Beyond Bodice-Rippers: How Romance Novels Came to Embrace Feminism. The Atlantic, 18 Martii.
 Nishikawa, Kinohi. 2005. Romance Novel. In The Greenwood Encyclopedia of African American Literature, ed. Hans Ostrom et J. David Macey, Jr., 1411–1415. Westport Connecticutae: Greenwood Press.
 Ramsdell, Kristin. 1999. Romance Fiction: A Guide to the Genre. Englewood Colorati: Libraries Unlimited, Inc. ISBN 1-56308-335-3.
 Regis, Pamela. 2003. A Natural History of the Romance Novel. Philadelphiae: University of Pennsylvania Press. ISBN 0-8122-3303-4
 Thurston, Carol. 1987. The Romance Revolution: Erotic Novels for Women and the Quest for a New Sexual Identity. Urbanae et Sicagi: University of Illinois Press. ISBN 0-252-01247-X, ISBN 0-252-01442-1.
 Toth, Emily.1998. The Reader's Companion to U.S. Women's History. Wilma Mankiller, Gwendolyn Mink, Marysa Navarro, Barbara Smith, et Gloria Steinem. Bostoniae: Houghton Mifflin Company. ISBN 0-395-67173-6.

 Nexus externi 

 Romance Writers of America
 Romance Wiki
 The Romantic Novelists' Association

Categoria:Genera litterarum
-
Categoria:Amor